Okresná prokuratúra Nové Zámky 
F. Rákocziho 15, 940 44 Nové Zámky 1

Sp. zn. : 2 Pv 831/12/4404	Nové Zámky, 24.4.2014
EEČ : 2-33-51-2014

U Z N E S E N I E

Trestná vec:	obvinený XXXXX  
Prečin:	Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Nové Zámky
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Nové Zámky zo dňa 8.1.2013, spisová značka 2 Pv 831/12/4404, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Ako člen Mestskej organizácie Slovenského rybárskeho  zväzu XXXXX a držiteľ platného rybárskeho povolenia a rybárskeho lístka, dňa 15.11.2012, o 14.15 h, v katastri obce XXXXX, na potoku XXXXX v chovnom revíri Mestskej organizácie Slovenského rybárskeho zväzu XXXXX, XXXXX, neoprávnene zasiahol do výkonu rybárskeho práva tým, že lovil ryby čereňom 100 x 100 cm napriek tomu, že sa jedná o chovný revír, kde je zákaz rybolovu, pričom ešte žiadnu rybu neulovil, pričom bol pri tejto činnosti pristihnutý hliadkou Obvodného oddelenia PZ XXXXX. 

Uznesením prokurátora Okresnej prokuratúry Nové Zámky zo dňa 8.1.2013, spisová značka 2 Pv 831/12/4404, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením  prokurátora  Okresnej prokuratúry Nové Zámky spisovej značky  2 Pv 831/12/4404 zo dňa 08.01.2013 bolo podľa § 216 odsek 1 Trestného poriadku podmienečne zastavené trestné stíhanie

 obvineného XXXXX , nar.XXXXX v XXXXX, trvale bytom XXXXX,

pre prečin pytliactva podľa § 310 odsek 1 Trestného zákona,  ktorého sa dopustil  na tom skutkovom základe,  že  ako člen Mestskej organizácie Slovenského rybárskeho  zväzu XXXXX a držiteľ platného rybárskeho povolenia a rybárskeho lístka, dňa 15.11.2012, o 14.15 h, v katastri obce XXXXX, na potoku XXXXX, v chovnom revíri Mestskej organizácie Slovenského rybárskeho zväzu XXXXX, XXXXX, neoprávnene zasiahol do výkonu rybárskeho práva tým, že lovil ryby čereňom 100 x 100 cm napriek tomu, že sa jedná o chovný revír, kde je zákaz rybolovu, pričom ešte žiadnu rybu neulovil, pričom bol pri tejto činnosti pristihnutý hliadkou Obvodného oddelenia PZ XXXXX. 
Podľa § 216 odsek 2 Trestného poriadku bola obvinenému  XXXXX určená skúšobná doba v trvaní 1 rok. Skúšobná doba začala plynúť dňom 21.01.2013, kedy uznesenie o podmienečnom  zastavení trestného stíhania nadobudlo právoplatnosť a uplynula dňom  21.01.2014.
Zistil som, že obvinený  XXXXX v priebehu skúšobnej doby viedol riadny život (charakteristika z miesta trvalého bydliska, Okresného úradu Nové Zámky, odbor všeobecnej vnútornej správy, odpis registra trestov), z ktorého dôvodu som podľa § 217 odsek 1 Trestného poriadku rozhodol, že sa osvedčil. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Tibor Vojtek
prokurátor